|  |  |
| --- | --- |
| **Tantárgy neve: Ideológiatörténet és társadalmi narratívák a 20. században****Tantárgy kódja: NBG\_KO190K3** | **Kreditszáma:** 3 |
| **A tanóra típusa:** előadás **Heti óraszáma:** 2  |
| **A számonkérés módja:** kollokvium |
| **A tantárgy tantervi helye:** 5. félév |
| **Előtanulmányi feltételek:** – |
| **Tantárgyleírás**: Az előadás célja kettős. A hallgatók egyfelől megismerik a nagy történeti ideológiák (konzervativizmus, liberalizmus, anarchizmus, kommunizmus, szocializmus, fasizmus és populizmus) meghatározásait, múlt és jelenbeli és megjelenési formáit. A többi előadás során a közös irodalmi és művészeti hivatkozásrendszer megteremtésére, illetve felfrissítésére törekszünk. A hallgatók megismerkednek a 20. század irodalmi „tükörképével”, különös tekintettel az egyes társadalmak és kultúrák hasonló és közös vonásaira, elsősorban a század reprezentatív prózai művei, regényei alapján. |
| **Kötelező olvasmányok:***Magyar liberalizmus. Modern ideológiák.* Válogatta Tőkéczki László. Századvég Kiadó, Budapest, 1993. 203–216, 235–242, 255–265, 358–362, 376–379, 407–414, 428–433, 447–506.Mannheim Károly: *Ideológia és utópia.* Atlantisz Kiadó, Budapest, 1996. 9–127.Boros János: *A demokrácia filozófiája.* Jelenkor, Pécs, 2000. 7–21., 279–311.Gyurgyák János: *A zsidókérdés Magyarországon.* Osiris Kiadó, Budapest, 2001. 211–580.Körösényi András: *A kortárs liberalizmus és konzervativizmus*. In: Tőkéczki László (szerk.): *Hagyomány és jelenkor.* Batthyány Lajos alapítvány, Budapest, 1994. 49–60.*továbbá a következő szépirodalmi művek:*Dosztojevszkij: Bűn és bűnhődés. Thomas Mann: Buddenbrock ház. Franz Kafka: A kastély. James Joyce: Ulysses. Albert Camus: Közöny. Stefan Zweig: A tegnap világa. Ottlik Géza: Iskola a határon. Szolzsenyicin: Iván Gyenyiszovics egy napja. Milan Kundera: A tréfa. Mivel szépirodalmi művekről van szó, nem adunk meg kiadót és kiadási évet. Minden autentikus, kurrens szövegkiadás használható. A vizsgára bármely három mű elolvasása és elemzése kötelező.  |
| **Tantárgy felelőse:** Dr. habil. Széchenyi Ágnes főiskolai tanár |
| **Tantárgy oktatásába bevont oktató(k):** Dr. habil. Széchenyi Ágnes főiskolai tanár |